Majoitumme perheenä (4 aikuista) kuusi päivää tässä asunnossa. Asunto oli juuri niin kuin kuvattu, erittäin siisti ja toimivasti sisustettu. Keittiö oli hyvin varustettu ja jääkaappi amerikkalaiseen tapaan suuri. Asunnossa on ilmastointikoneet jotka ovat melko äänekkäistä mutta pitivät asunnon viileänä tarvittaessa. Kylpyhuone on miellyttävä, kuuma vesi riittää ja tuuletus toimii. Wifi oli nopea ja toimi luotettavasti. TV:tä emme edes avanneet.
A- ja C-junilla pääsee kätevästi Manhattinille. Asemalle on 10 min kävely. Kulman takana on kauppa ja paikallinen pizzapaikka.
Brooklyn on värikäs ja monikulttuurinen paikka. Ympäristö oli kuitenkin rauhallinen eikä meistä tuntunut uhkaavalta kävellä junalta asunnolle edes pimeän aikaan. Ympäristö on asuinkortteleita eikä siellä juurikaan ole kahviloita tai ravintoloita jotka houkuttelisivat istumaan iltaa.
Vinneth on loistava emäntä. Hän vastasi viesteihin nopeasti ja ystävällisesti ja hoiti pienet puutteet (lisälakana ja palanut lamppu) nopeasti. Asunnossa oli vettä ja hedelmia kun saavuimme mikä oli mukava bonus.
Meille asunto oli loistava tukikohta New Yorkiin tutustumiseen. Koska matka asemalle kesti sen 10 min ja junamatka Manhattanille 15-20 min niin käytännössä lähdimme aamulla ja palasimme illalla. Taksimatka Newarkin kentältä maksoi 120$ tippeineen, JFK-kentälle päässee A-junalla jos haluaa säästää (ei kokeiltu).
Suosittelen lämpimästi jos pieni matka Manhattanille ei haittaa. Hyvä hinta-laatusuhde.